Isla di Margarita

Isla di Margarita (spaño: Isla de Margarita) ta e isla mas grandi di e estado di Nueva Esparta na Venezuela, situá na kosta nortost di e pais. Estado Nueva Esparta ta konstituí pa e islanan Margarita, Coche i Cubagua i ta e uniko estado insular di Venezuela. E isla tin un superfisie di 1150 km² i un poblashon di 425.000 habitante. Mayoria di e poblashon ta biba na parti ost di e isla unda ta ubiká e siudatnan grandi di Porlamar i Pampatar banda di La Asuncion, kapital di e estado. E industrianan mas importante ta turismo, peska i konstrukshon.

Category:Isla
Category:Venezuela